section_heading: Povijest
paragraph_text: Prvi poznati zapisi o Kraljevstvu Hadramaut su poznati iz 8. st. pr. Kr. Izvan europskog kruga se Kraljevstvo Hadramaut prvi put spominje u jednom staro Sabejskom spisu Karab il Vatara s početka 7. st. pr. Kr., u kojem on navodi kralja Hadramauta - Jada ila, kao jednog od svojih saveznika. Kada je Minejsko Kraljevstvo preuzelo kontrolu nad karavanskim putevima u 4. st. pr. Kr., Hadramaut se tome prilagodio tako da je ušao u savez s njima, najvjerojatnije zbog komercijalnih interesa. mini|lijevo|220px|Vrč iz [[Hadramauta, danas u Louvru]] Kasnije je Hadramaut ponovo postao potpuno neovisan, ali je od tada počeo biti stalna meta napada od strane sve moćnijeg susjednog Kraljevstva Himjar pri kraju 1. st. pr. Kr., ali se uspješno othrvao napadima. Kraljevstvo Hadramaut doseglo je svoj zenit sredinom 2. st. kad je sebi pripojilo susjednu istočnu Kraljevinu Kataban. U tom razdoblju je sve vrijeme, Hadramaut bio u neprekidnim ratovima sa susjednim kraljevstvima Himjar i Saba. Sabejski kralj Šajrum Avtar je čak uspio zauzeti glavni grad i kraljev dvor Shabwu - 225. godine.